VLADO HALUSEK

10. 09. 2020.

**1.1. P I S A NJ E I Č I T A NJ E P R I R O D N I H B R O J E V A**

**Prirodnim brojevima** izražavamo broj učenika u razredu, broj stanovnika neke države, broj goveda na nekom gospodarstvu i drugo.

Kako bismo odgovorili na pitanje koliko konja na slici pase travu, moramo ih prebrojiti.

**P r e b r o j a v a nj e**

Primjer 1.

Koliko ima balona na slici? 

* **Rješenje**

Prebrojavanjem dolazimo do točnog odgovora.

Na slici ima sedam balona.

1. **Odgovorite na pitanja.**
2. Koliko ima učenika u vašem razredu?
3. Koliko imate olovaka u svojoj pernici?

Brojeve koje koristimo pri brojanju nazivamo **prirodni brojevi**.

Brojeve zapisujemo s pomoću **deset znamenki**:

**0, 1, 2, 3, 4, 5, 6, 7, 8, 9**.

Primjer 2.

**Z a p i s p r i r o d n o g b r o j a**

Zapišimo brojeve **9**, **78**  i **145** u **tablicu mjesnih vrijednosti**.

🞂 **Rješenje**

|  |  |  |
| --- | --- | --- |
| STOTICE  **S** | DESETICE  **D** | JEDINICE  **J** |
|  |  | 9 |
|  | 7 | 8 |
| 1 | 4 | 5 |

Zdesna na lijevo su redom jedinice, desetice i na kraju stotice.

9 čitamo: „devet”

78 čitamo: „sedamdeset osam”

145 čitamo:„sto četrdeset i pet”

**2.** U **tablicu mjesnih vrijednosti** napišite jedan **troznamenkasti** broj.

**Č I T A NJ E I P I S A NJ E P R I R O D N I H B R O J E V A**

Pročitajmo brojeve iz tablice mjesnih vrijednosti, a zatim ih zapišimo riječima.

|  |  |  |
| --- | --- | --- |
| JEDINICE | | |
| **S** | **D** | **J** |
|  |  | **8** |
|  | **9** | **7** |
| **1** | **3** | **5** |

🞂 **Rješenje**

osam

devedeset sedam

sto trideset pet

**3.** Pročitajte sljedeće brojeve i zapišite ih riječima.

1. 5 **b)** 30 **c)** 100

**4.** **Prepišite zadatak** tako da **brojeve** u rečenicama zapišete **riječima**.

Plavetni kit je dug do **30** metara, a težak do **200** tona.

**Treba znati...**

Brojeve kojima prebrojavamo nazivamo **prirodni brojevi**.

Brojeve zapisujemo sa **deset znamenaka**: **0, 1, 2, 3, 4, 5, 6, 7, 8, 9.**

**Jeste li razumjeli?**

Prebrojite učenike u svom razredu. Koji broj ste dobili?

S pomoću kojih znamenki zapisujemo najmanji dvoznamenkasti broj?

**Zadatci za vježbu**

**5.** **U tablicu** mjesnih vrijednosti napišite **jedan dvoznamenkasti broj**,

**6.** Pročitajte sljedeće brojeve i **zapišite** ih **riječima**.

**a)** 9 **b)** 20

**7. Brojeve napisane riječima zapišite znamenkama.**

**a)** tri

**b)**  dvadeset pet

**c)** pedeset

**Povežite i primijenite**

**8.** Odgovorite na pitanja.

**a)** Koliko ima učenica u vašem razredu?

**b)** Koliko učiteljica vam predaje u petom razredu?

**c)** Koliko lopti imate kod kuće?

**9.** **Problem cjeline.** Marko i Petar proučavaju razvoj živog svijeta na Zemlji. Brojeve u rečenicama zapisali su znamenkama. **Brojeve zapišite riječima**.

**a)** Prije otprilike **370 milijuna** godina neke ribe razvile su peraje slične udovima i jednostavna pluća što im je omogućilo da iz vode ispužu na kopno.

**b)** Prije otprilike **290 milijuna** godina jedan je dio vodozemaca postao otporniji na vodu i pretvorio se u gmazove.

**10.** Sljedeće **rečenice prepišite** tako da umjesto brojeva riječima zapišete **brojeve znamenkama**.

**a)** Polarna medvjedica prepliva više od **sto pedeset** kilometara u nekoliko dana prateći led koji se povlači.

**b)** Ženke golemih želvi sele se otprilike **tisuću osamsto** kilometara od plitkih voda oko Brazila gdje se hrane, do plaža malog otoka Ascensiona usred Atlantika gdje legu jaja.

**11.** Sljedeće **rečenice prepišite** tako da umjesto brojeva znamenkama zapišete **brojeve riječima**.

**a)** Broj stanovnika na Zemlji je oko **7 milijardi**.

**c)** U ljudskom tijelu ima oko **96 tisuća** kilometara krvnih žila.

**e)** Ljudsko oko sposobno je razlikovati **10 milijuna** nijansi boja.